wickkiey/tamil-wikipedia-chunked huggingface dataset:
# வார்ப்புரு:நடப்பு நிகழ்வுகள்/நடப்பு மாதச் செய்திகள் ஜூலை 2010

- ஜூலை 5:
- 2010 உலகக்கோப்பை கால்பந்து: நெதர்லாந்து அணியுடனான தோல்வியை அடுத்து பிரேசில் அணியின் பயிற்சியாளர் டுங்கா உட்பட அவரது பயிற்சியாளர் குழுவினர் பதவியில் இருந்து நீக்கப்பட்டனர். (பிபிசி)
- ஜிஎஸ்பி சிறப்பு வரிச் சலுகையை இலங்கை இழந்தது
- புற்றுநோயைக் குணப்படுத்த 'வெடி குண்டு', அறிவியலாளர்கள் முயற்சி
- ஜூலை 4:
- பிலிப்பீன்சில் பேருந்து ஒன்று சுவர் ஒன்றுடன் மோதியதில் 15 பேர் கொல்லப்பட்டனர். (பிபிசி)
- ஸ்பெயினைச் சேர்ந்த ரஃபயெல் நதால் 2010 விம்பிள்டன் டென்னிஸ் போட்டிகளில் ஆடவர் ஒற்றையர் போட்டியில் வெற்றி பெற்றார். (பிபிசி)
- புரோகிரஸ் விண்கலம் விண்வெளி நிலையத்துடன் இணைய எடுத்த இரண்டாவது முயற்சி வெற்றி
- ஜூலை 3:
- தென் கொரியாவில் பேருந்து ஒன்று பாலம் ஒன்றில் இருந்து வீழ்ந்ததில் 12 பேர் உயிரிழந்தனர். (பிபிசி)
- அமெரிக்காவின் செரீனா வில்லியம்ஸ் 2010 விம்பிள்டன் டென்னிஸ் போட்டிகளில் பெண்கள் ஒற்றையர் போட்டியில் வெற்றி பெற்றார். (பிபிசி)
- கால்பந்து 2010: காலிறுதிப் போட்டிகளில் அர்ஜென்டினா, பராகுவே அணிகள் தோல்வி
- கிர்கிஸ்தானின் அரசுத்தலைவராக ரோசா ஒட்டுன்பாயெவா பதவியேற்றார்
- கொங்கோவில் எண்ணெய்த் தாங்கி வெடித்ததில் இருநூறுக்கும் அதிகமானோர் உயிரிழப்பு
- ஜூலை 2:
- தாய்லாந்தில் குண்டுவெடிப்பொன்றில் 8 இராணுவத்தினர் கொல்லப்பட்டனர். (அல்ஜசீரா)
- புரோகிரஸ் விண்கலம் விண்வெளி நிலையத்துடன் இணையும் முயற்சி தோல்வி
- கால்பந்து 2010: காலிறுதிப் போட்டியில் பிரேசில் தோல்வி
- கால்பந்து 2010: காலிறுதிப் போட்டியில் உருகுவே அணி கானாவை வென்றது
- சூரியனை ஒத்த விண்மீனைச் சுற்றும் கோளின் "முதல்" படம் உறுதிப்படுத்தப்பட்டது
- ஜூலை 1:
- பாகிஸ்தான், லாகூர் நகரில் பள்ளிவாசல் ஒன்றில் மேற்கொள்ளப்பட்ட மூன்று தற்கொலைக் குண்டுத் தாக்குதல்களில் குறைந்தது 35 பேர் கொல்லப்பட்டனர். 175 பேர் காயமடைந்தனர். (அல்ஜசீரா)
- துருக்கியின் தென்கிழக்கில் இடம்பெற்ற மோதலில் 11 குர்தியகள், மறும் 4 படையினர் கொல்லப்பட்டனர். (காலீஜ் டைம்ஸ்)
- சீனாவின் சின்குவா செய்தி நிறுவனம் 24 மணிநேர ஆங்கில தொலைக்காட்சி உலகசேவையை ஆரம்பித்துள்ளது. (ஏபி)
- காபொனில் கண்டெடுக்கப்பட்ட தொல்லுயிர் எச்சங்கள் 1.5 பில்லியன் ஆண்டுகளுக்கு முன்னர் பூமியில் உயிரினம் இருந்ததை உறுதிப்படுத்தியது. பிபிசி)
- அமெரிக்க மருத்துவர் ஜெயந்த் பட்டேலுக்கு ஆஸ்திரேலியாவில் 7 ஆண்டுகள் சிறைத்தண்டனை வழங்கப்பட்டது.
- மாவோயிசவாதிகளின் நெருக்கடியை அடுத்து நேபாளப் பிரதமர் பதவி விலகினார்
- அல்ஜீரியாவில் தீவிரவாதிகள் நடத்திய தாக்குதலில் 11 இராணுவத்தினர் கொல்லப்பட்டனர்
# இந்துக்களின் ஓவியக் கலை மரபு

ஆதி காலத்திலிருந்தே இந்துக்களிடையே ஓவியக் கலை மரபு விருத்திபெற்றிருந்தமையைத் தொல்பொருளாய்வுகளும் இலக்கிய ஆதாரங்களும் காட்டுகின்றன. இவை பற்றி விஷ்ணு தர்மோத்திரம், தக்கண சித்திரம் , சித்திரலட்சணம் முதலான நூல்கள் குறிப்பிடுகின்றன.
சங்க காலத்தில் இறந்த போர் வீரனுக்காக நடுகல்லில் சித்திரம் தீட்டும் மரபு காணப்பட்டது. சங்க காலத்தின் தமிழ் நூல்களான தொல்காப்பியம், மதுரைக் காஞ்சி, சிலப்பதிகாரம், மணிமேகலை என்பன இவ்வோவியங்கள் பற்றிக் குறிப்பிட்டுள்ளன. எனவே இந்துக்களின் ஓவிய மரபு கி.மு 2000 ஆண்டுகளுக்கு முற்பட்டதாக கொள்ளக்கூடியது. "நாடக மகளிர்க்கு நற்கனம் வகுத்த ஓவியச் செந்நூல்" என சிலப்பதிகாரத்தில் கூறப்படுவதிலிருந்து இதனை நாம் ஆதாரப்படுத்தலாம்.பல்லவ மன்னன் தக்கண சித்திரம் என்ற ஓவிய நூலுக்கு அணிந்துரை எழுதியதாகவும் அறிய முடிகிறது.
# இந்துக்களின் ஓவியக் கலை மரபு

## பண்டைய ஓவியப் பயன்பாடுகள்:

- மட்பாண்டங்கள், உடைகள் என்பவற்றில் ஓவியங்கள் வரையப்பட்டன.
- அரண்மனை குகைகள் கோயில்களில் வரையப்பட்டன.
- ஓவியம் வரையப்பட்ட கூரை 'ஓவிய விதானம்' எனப்பட்டது.
- தான் விரும்பிய பெண்ணை மணக்க முடியாத வேளைகளில் பெண்ணில் உருவத்தை ஓவியமாகத் தீட்டி மடலேறுதல் வழக்கம் இருந்து வந்தது.
# இந்துக்களின் ஓவியக் கலை மரபு

## சிந்துவெளி ஓவியங்கள்

வில் கண்டெடுக்கப்பட்டமதகுரு உருவம்]]
சிந்துவெளிப் பண்பாட்டுப் பகுதியில் வாழ்ந்த மக்கள் ஓவியக்கலை மரபில் ஆழ்ந்த அறிவும் திறமையும் கொண்டு விளங்கியமைக்கு அங்கு கண்டெடுக்கப்பட்ட கலைப்பொருட்கள் சான்றுபகர்கின்றன.
# இந்துக்களின் ஓவியக் கலை மரபு

## சிந்துவெளி ஓவியங்கள்

### மதகுரு உருவம்

குறுகிய கண்ணும், தடித்த உதடும் தட்டை மூக்கும்,அடர் தாடியும் கொண்ட மனித உரு மதகுரு என அழைக்கப்படுகிறது.
# இந்துக்களின் ஓவியக் கலை மரபு

## விஷ்ணு தர்மோத்திரம் காட்டும் ஓவிய வகைகள்

1. சத்தியம் - சமயம் சார்ந்த கருத்து நிலைகளைக் கருப் பொருளாகக் கொண்ட ஓவியங்கள்.
1. வைதிகம் - இயற்கைக் காட்சி,மிருகங்கள், பறவைகள், சமயம் சாராத ஐதீகக் கதைகளைக் கருப் பொருளாகக் கொண்ட ஓவியங்கள்.
1. நாகரம் - பிரதிமை ஓவியங்கள்.
1. மிஸ்ரம் - மேலுள்ள ஓவியப் பகுப்புகளில் பல சேர்ந்ததாக கொண்ட ஓவியங்கள்.
# இந்துக்களின் ஓவியக் கலை மரபு

## ஆண்டிப்பட்டி மலை, பழனி ஓவியங்கள்

ஆண்டிப்பட்டி மலை, பழனி பகுதியில் சங்ககாலத்தைச் சேர்ந்த சுமார் 3000 ஆண்டுகள் பழைமையான ஓவியங்கள் கண்டுபிடிக்கப்பட்டன.
# இந்துக்களின் ஓவியக் கலை மரபு

## குடைவரை ஓவியங்கள்

- சித்தன்னவாசல்
- திருமலைபுரம்
# புறக்கோள்

**புறக்கோள்** (*extrasolar planet*, அல்லது *exoplanet*), என்பது சூரியக் குடும்பத்திற்கு வெளியே உள்ள ஒரு கோளைக் குறிக்கும். முதலாவது புறக்கோள் 1917 இல் அவதானிக்கப்பட்டது, ஆனாலும் அது அங்கீகரிக்கப்படவில்லை. 2022 சூலை 9 வரை பெறப்பட்ட தகவல்களின் படி, இதுவரை 5,110 புறக்கோள்கள் இருப்பது வானியலாளர்களால் உறுதி செய்யப்பட்டுள்ளது. இவற்றில் பெரும்பாலான புறக்கோள்களின் புகைப்படங்கள் நேரடியாகப் பெறப்படாமல், ஆரத் திசைவேகம் (radial velocity) அவதானிப்புகள் மூலம் பெறப்பட்டவையாகும் பல விண்மீன்கள் கோள்களைக் கொண்டுள்ளதென இப்போது உறுதிப்படுத்தப்பட்டுள்ளது. கிட்டத்தட்ட 10 விழுக்காடு விண்மீன்கள் சூரியனை ஒத்தவை ஆகும்.
# ஆரியபட்டர்

**ஆரியபட்டர்** அல்லது முதலாம் ஆரியபட்டர் (*'Aryabhata*, *Aryabhata I*) (ISO: ) (பொ.ஊ. 476–550) பண்டைக்கால இந்தியக் கணிதவியலாளரும் வானியலாளருமாவார். குப்த காலத்தில் வாழ்ந்த இவர் எழுதிய நூல்கள் *ஆரியபட்டியம்*, *ஆரிய சித்தாந்தம்* ஆகியவையாகும்.  
இந்தியக் கணிதவியல் வரலாற்றில் இரண்டு **ஆரியபட்டர்கள்** புகழ் பெற்றுள்ளார்கள். இவர்களுள் பொ.ஊ. ஐந்தாம் நூற்றாண்டின் இறுதிப்பகுதியிலும், ஆறாம் நூற்றாண்டின் தொடக்கத்திலும் வாழ்ந்த ஆரியபட்டரைப் பற்றியது இந்தக் கட்டுரை. பிற்காலத்தில் வாழ்ந்த இரண்டாம் ஆரியபட்டா என்பவரிடம் இருந்து வேறுபடுத்துவதற்காக இவரை **முதலாம் ஆரியபட்டர்** அல்லது மூத்த ஆரியபட்டர் எனவும் அழைப்பது உண்டு. இவரது பிறப்பிடத்தைச் சரியாகத் தீர்மானிக்கத்தக்க வகையில் சான்றுகள் எதுவும் அகப்படவில்லை. எனினும் இவர் குசுமபுரா என்னும் இடத்துக்குச் சென்று அங்கே உயர்கல்வி கற்றதாகவும், அங்கே வாழ்ந்ததாகவும் அறியப்படுகின்றது. இவருடைய நூலுக்கு உரையெழுதிய பாஸ்கரர், இவ்விடம், இன்றைய பாட்னாவான பாடலிபுத்திரமே என்கிறார்.  
இயற்கணிதத்தைச் சார்ந்து முதன்முதலில் எழுதப்பட்ட நூல் இந்தியாவில் ஆரியபட்டரால் பொ.ஊ. 5ம் நூற்றாண்டில் எழுதப்பட்டது. இது பீசகணிதம் என்று பெயர்கொண்டது. பாடல் வடிவில் அமைந்துள்ள ஆரியபட்டீயம், கணிதவியல், வானியல் தொடர்பான கண்டுபிடிப்புக்கள் பலவற்றைக் கொண்டுள்ளது. தொடர்ந்த பல நூற்றாண்டுகளிலும் இந்தியக் கணிதவியலில் இந்நூல் செல்வாக்குச் செலுத்தியது. மிகச் சுருக்க வடிவில் இருந்த இந்நூலுக்கு, விரிவான உரைகளை இவரது மாணவரான முதலாம் பாஸ்கரரும்; பொ.ஊ. 15 ஆம் நூற்றாண்டில், ஆரியபட்டீய பாஷ்யம் என்ற பெயரில் நீலகண்ட சோமயாசி என்பவரும் எழுதியுள்ளனர்.  
ஆரியபட்டர் ஒலியன் எண் குறியீட்டு முறையை உருவாக்கினார். இதில், எண்கள் ஓரசை கொண்ட உயிர்மெய்யெழுத்துக்களால் குறிக்கப்பட்டன. பின்வந்த பிரம்மகுப்தர் போன்ற அறிஞர்கள் அவரது படைப்புகளை *கணிதம், காலக்கிரியம், கோளப்பதம் ("கோள வானியல்")* எனப் பிரித்தனர். இவரது தூய கணிதமானது வர்க்கமூலம் மற்றும் கனமூலம் கணக்கிடல், வடிவவியல் வடிவங்களும் அவற்றின் பண்புகளும், அளவியல், சூரியக் கடிகாரக் கோலின் நிழலைக் கணக்கிடும் கூட்டுத் தொடர் கணக்குகள், இருபடிச் சமன்பாடுகள், நேரியல் சமன்பாடுகள் தேரவியலா சமன்பாடுகள் ஆகியவற்றைப் பற்றிய விளக்கங்களைக் கொண்டிருந்தது. பை (கணித மாறிலி) (*π)* இன் மதிப்பை நான்கு தசமதிருத்தமாகக் கணக்கிட்டார். மேலும் யோகான் என்றிச் இலாம்பெர்ட் பை (கணித மாறிலி) (*π)* ஒரு விகிதமுறா எண் என நிறுவியதற்கு சுமார் 1300 ஆண்டுகளுக்கு முன்னரே ஆரியபட்டர் அவ்வுண்மையை அறிந்திருந்தார். ஆரியபட்டரின் முக்கோணவியலின் சைன் அட்டவணையும் முக்கோணவியல் குறித்த இவரது கருத்துக்களும் இசுலாமியப் பொற்காலத்தில் மிகவதிகத் தாக்கத்தை ஏற்படுத்தின. இவரது நூல்கள் அரபு மொழியில் மொழிபெயர்க்கப்பட்டு இசுலாமிய அறிஞர்கள் முகம்மது இப்னு மூசா அல்-குவாரிஸ்மி, அபு இசாக் இப்ராகிம் அல்-சர்க்காலி ஆகிய இருவருக்கும் முன்னோடியாக இருந்தன.  
கோள வானியலில் தள முக்கோணவியலைப் பயன்படுத்தி சூரிய, நிலவு மறைப்புகளைக் கணக்கிட்டார். விண்மீன்கள் மேற்கே நகர்வதுபோலத் தோன்றுவதற்குக் காரணம் புவி தன் அச்சில் சுழல்வதே காரணம் என்பதையும் நிலவும் பிற கோள்களும் ஒளிர்வதற்கு சூரிய ஒளியின் எதிரொளிப்பே காரணம் என்பதையும் கண்டுபிடித்தார்.
# ஆரியபட்டர்

## வாழ்க்கை வரலாறு

### பிறந்த காலமும் இடமும்

ஆரியபட்டீய நூலில், *கலி யுகம்* 3600 ஆண்டில் தனது வயது 23 என அவரே குறிப்பிட்டுள்ளார். இது பொ.ஊ. 499 ஆண்டைக் குறிக்கும். எனவே அவர் பிறந்தது பொ.ஊ. 476 ஆம் ஆண்டென அறியலாம்.  
ஒரு ஆய்வு ஆர்யபட்டா கேரளாவைச் சார்ந்தவர் என்கிறது. கேரளாவில் தற்போதுள்ள கொடுங்கல்லூர் என்ற ஊர்தான் அஸ்மகம் என்றும் இன்றைய கொடுங்கல்லூர் பண்டைய கேரளத்தின் திருவாஞ்சிக்குளத்தின் தலைநகர் என்றும் கருத்துள்ளது. ஆரியபட்டர் வாழ்ந்த இடமாகக் கேரளத்தைக் கூறும் கருத்துகளுக்கு எதிராக அவருக்கும் கேரளத்திற்கும் எந்தவொரு தொடர்பும் இல்லை என்ற கூற்றும் உள்ளது.  
ஆரியபட்டியத்தில் ஆரியபட்டர் "லங்கா" என்று பல முறை குறிப்பிட்டுள்ளார், அவருடைய "லங்கா" என்பது ஒரு கற்பனை வாதமாகும், அது நிலநடுக்கோட்டில் உஜ்ஜையனி நாட்டின் நிலநிரைக்கோடிற்கு சமமாக உள்ள ஒரு புள்ளியிடத்தை குறிப்பது ஆகும்.
# ஆரியபட்டர்

## படைப்புகள்

ஆரியபட்டர் கணிதம் மற்றும் வானவியல் சார்ந்த பல ஆராய்ச்சிக் கட்டுரைகளை எழுதியுள்ளார். அவற்றில் சில தொலைந்து போயின. இவர் எழுதிய ஆரியபட்டியம்
தற்காலத்திற்கு கிடைக்கப்பெற்ற 5 ஆம் நூற்றாண்டைச் சேர்ந்த ஒரே இந்தியக் கணிதவியல் நூலாகும். மற்றொரு நூலான ஆரிய சித்தாந்தம் கிடைக்கப்பெறவில்லை. அரபு மொழி பெயர்ப்பின் காரணமாக மூன்றாவதான ஒரு ஆர்யபட்டரின் உரையும் கிடைத்துள்ளது. ஆனால் அதன் சமஸ்கிருத மூலப் பெயர் தெரிய வரவில்லை. இதைப் பற்றி பெர்சியன் நாட்டு அறிஞர் மற்றும் இந்தியத் தொடர்வரலாறுகளை எழுதிய அறிஞர் அபூ ரெஹான் அல்-பிரூனி குறிப்பிட்டு இருக்கிறார்.  
வேத காலத்தின் சமசுகிருத முறைப்படி எண்களையும் அளவுகளையும் குறிப்பதற்கு அட்சரங்களைப் (எழுத்துக்கள்) பயன்படுத்தினார். நினைவி வடிவிலமைந்த அவரது சைன் அட்டவணையில் இதனைக் காணலாம்.
# ஆரியபட்டர்

## படைப்புகள்

### பை இன் தோராய மதிப்பு

ஆரியபட்டர் பை (<math>\pi</math>) இன் மதிப்பைத் தோராயமாகக் கணக்கிட்டார். மேலும் பை (<math>\pi</math>) ஒரு விகிதமுறா எண் என்ற முடிவிற்கு வந்தார். ஆரியபட்டியத்தின் ( 10) இரண்டாம் பாகத்தில் காணப்படும் குறிப்புகள்:
<blockquote>
**  
**  
"நூறோடு நாலைக் கூட்டி, அதை எட்டால் பெருக்கி, அதனுடன் 62000 கூட்டி, 20000 விட்டம் கொண்ட ஒரு வட்டத்தின் சுற்றளவைக் கண்டறியலாம்."</blockquote>  
இதன்படி, ஒரு வட்டத்தின் சுற்றளவு மற்றும் அதன் விட்டத்தின் விகிதாச்சாரம்: ((4+100)×8+62000)/20000 = 62832/20000= 3.1416.  
அதாவது,
;<math>\pi = {62832 \over 20000} = 3.1416</math>
இந்த விடையானது மூன்று தசம இலக்கங்களுக்குத் துல்லியமானது  
அரபு மொழியில் ஆரியபட்டியம் மொழிபெயர்க்கப்பட்ட பின்னர் (c. 820 CE) முகம்மது இப்னு மூசா அல்-குவாரிஸ்மியின் இயற்கணித நூலில் இத்தோராயம் குறித்து பேசப்பட்டுள்ளது.  
ஆரியபட்டர் தனது படைப்பான "அர்த-ஜியாவில் சைன் பற்றி விவாதித்திருக்கிறார். "அர்த-ஜியா" என்பது "அரை-நாண்" எனப் பொருள்படும். அர்த-ஜியா என்பது சுருக்கமாக "ஜியா" எனப்பட்டது. சமசிகிருதத்திலிருந்து அரபு மொழிபெயர்ப்பில் "ஜியா" என்பது "ஜிபா" என்றானது. பின்னர், அரபு மொழியில் உயிரெழுத்துக்கள் விட்டுவிடப்படுவதால் "ஜிப்" என மாறியது. பின்னர் வந்த நூலாசிரியர்களால் "ஜெய்ப்" என எழுதப்பட்டது. அதன் பின்னர் 12 ஆம் நூற்றாண்டில் கிரிமோனாவின் கெரார்டு என்ற இத்தாலிய மொழிபெயர்ப்பாளர் ஆரியபட்டரின் படைப்புகளை அரபுமொழியிலிருந்து இலத்தீன் மொழியில் மொழிபெயர்த்தபோது "ஜெய்ப்" என்பதை அதே பொருள்கொண்ட இலத்தீன் வார்த்தையான "சைனசு" (*sinus*) ஆக மாற்றி எழுதினார். அதிலிருந்து ஆங்கில வார்த்தையான "சைன்" என மாறியது.
# ஆரியபட்டர்

## படைப்புகள்

### தேறப்பெறாத சமன்பாடுகள்

பண்டைய காலத்தில் இருந்தே இந்திய கணிதயியலாளர்களுக்கு அதிக ஆர்வத்தைத் தூண்டியது ax + b =cy போன்ற சமன்பாடுகளுக்கு முழுஎண் விடைகளைக் கண்டுபிடிப்பது ஆகும். இதனை தயபனதன் சமன்பாடுகள் என்று கூறுவர்.  
முதலாம் பாஸ்கரரின் ஆரியபட்டியத்தின் விளக்க உரையிலுள்ள ஒரு எடுத்துக்காட்டு:
:எட்டால் வகுத்தால் மீதி 5 வரக்கூடியதும்; ஒன்பதால் வகுத்தால் 4 வரக்கூடியதும்; மற்றும் ஏழால் வகுத்தால் மீதி 1 வரக்கூடியதுமான எண்ணைக் கண்டுபிடித்தல்.  
அதாவது N = 8x+5 = 9y+4 = 7z+1 என்று வரும் எண்ணைக் கண்டு பிடித்தல். N என்பதற்கு மிகக் குறைவான மதிப்பீடு 85 ஆகும். பொதுவாக, தயபனதன் சமன்பாடுகள் கடினமானதாகக் காணப்படும். இது போன்ற சமன்பாடுகள் பண்டைய வேத இலக்கிய உரையான சுலப சூத்திரங்களில் (பொ.ஊ.மு. 800) விரிவாக உரைக்கப்பட்டுள்ளது.  
இதற்கு விடை காணும் ஆரியபட்டரின் வழிமுறையானது ** (कुट्टक) "குட்டக முறை" என்று அழைக்கப்பெற்றது. இது பாஸ்கரரின் உரையில் விரிவாக விளக்கப்பட்டுள்ளது. "குட்டக்" என்றால் பொடியாக்குவது, அதாவது சிறு துண்டுகளாக அதை உடைப்பது மேலும் அதற்கான அசல் காரணிகளை சிறு எண்களாக எழுதுவதற்கு ஒரு மீள்சுருள் நெறி முறை தேவைப்பட்டது. இந்த மீள்சுருள் நெறிமுறை, இந்தியக் கணிதவியலில் முதல்வரிசை தயபனதன் சமன்பாடுகளின் விடையைக் கண்டுபிடிக்கப் பயன்படுத்தப்பட்ட செந்தர நியம முறையாக உள்ளது. துவக்க காலத்தில் இயற்கணிதம் முழுவதுமே "குட்டக-கணிதம்" என அழைக்கப்பட்டது.
# ஆரியபட்டர்

## படைப்புகள்

### இயற்கணிதம்

ஆரியபட்டியத்தில் வர்க்க எண்கள் மற்றும் கனசதுர எண்களின் கூட்டுத்தொடரின் கூட்டுதொகை காணும் வாய்பாடுகளை ஆரியபட்டர் வடிவமைத்தார்:
:<math>1^2 + 2^2 + \cdots + n^2 = {n(n + 1)(2n + 1) \over 6}</math>
:<math>1^3 + 2^3 + \cdots + n^3 = (1 + 2 + \cdots + n)^2</math>
# ஆரியபட்டர்

## வானியல்

ஆரியபட்டரின் வானியல் முறையானது *அவுதயகா முறை* என அழைக்கப்பெற்றது. இம்முறைப்படி, *லங்காவில்*, நிலநடுக்கோட்டில் *உதயம்* (விடியல்) ஏற்படும் போதிலிருந்து நாட்களின் துவக்கம் கணக்கிடப்பட்டது. அவர் வானவியல் பற்றி பின்னர் எழுதிய நூல்கள், வானியலுக்கு இரண்டாவதான ஒரு மாதிரியையும் முன்வைத்ததாகவும் ஆனால் அது குறித்த நூல் (அர்த்த-ராத்திரிகா) தொலைந்து போனதாகவும் கருத்து நிலவுகிறது. எனினும் பிரம்மகுப்தரின் கண்டகதயகத்திலுள்ள விவரங்களைக் கொண்டு ஆரியபட்டரின் இரண்டாவது வானியல் மாதிரியின் ஒரு பகுதியை மீளமைக்கலாம். சில பதிவேடுகளில் அவர் வானுலக நகர்வினைப் புவியின் சுழற்சியின் காரணமாக ஏற்படுவதாக குறித்துக் காட்டுகிறார். மேலும் இவர் கோள்களின் சுற்றுப்பாதையை நீள்வட்ட வடிவம் என்றும் கணித்தார்.
# ஆரியபட்டர்

## வானியல்

### சூரிய மண்டல இயக்கம்.

ஆரியபட்டர் புவி தன் அச்சில் ஒரு நாளில் ஒரு சுற்று சுழன்று வருவதாக உறுதியாகத் அறிவித்தார். மேலும் அன்றைய நம்பிக்கையான வான் சுழல்கிறது என்பற்கு எதிராக, விண்மீன்களின் நகர்வுக்குக் காரணம் புவி தன் அச்சில் சுழல்வதே என்பதையும் முன்வைத்தார். இக்கருத்து ஆரியபட்டியத்தின் முதல் அத்தியாயத்தில் குறிப்பிடப்பட்டுள்ளது. அதில் அவர் புவி ஒரு "யுக"காலத்தில் மேற்கொள்ளும் சுழற்சிகளின் எண்ணிக்கையைக் கணக்கிட்டுத் தந்துள்ளார். ' அவரது கோலபாதத்தில் மேலதிக விவவரங்களைத் அளித்திருக்கிறார்.
(*லங்கா* என்பது நிலநடுக்கோட்டிலுள்ள ஒரு அடையாள புள்ளி ஆகும்.)  
ஆரியபட்டர் சூரிய மண்டலத்தின் புவிமைய மாதிரியை விளக்கி உள்ளார். இதன்படி சூரியனும் நிலவும் எபிவட்டங்களால் செலுத்தப்படுகின்றன. மேலும் அவையிரண்டும் புவியைச் சுற்றுகின்றன. இதேபோன்ற மாதிரி "பைத்தமகாசித்தாந்தத்திலும்" (சு. பொ.ஊ. 425) காணப்படுகிறது. இக்கருத்தின்படி எல்லாக் கோள்களின் நகர்வும் "மந்த" (மெதுவான), "சிகர" (வேகமான) என்ற இரு எபி வட்டங்களால் நிர்வகிக்கப்படுகின்றன. புவியில் இருந்து தூரத்தை வைத்து கோள்களை வரிசைப் படுத்தினால், அவை:"நிலா, புதன், வெள்ளி, ஞாயிறு (விண்மீன்), செவ்வாய் (கோள்), வியாழன் (கோள்), சனி (கோள்), விண்மீன் குழுக்கள்"
# இரண்டாம் ஆரியபட்டா

**இரண்டாம் ஆரியபட்டா** (*Aryabhata II*, கிபி 920கள் – 1000கள்) என்பவர் இந்திய கணிதவியலாளரும், வானியலாளரும் ஆவார். இவர் *மகா சித்தாந்தம்* என்ற நூலை எழுதினார்.
# இரண்டாம் ஆரியபட்டா

## மகாசித்தாந்தம்

ஆர்யபட்டரின் மிகச் சிறந்த ஆக்கம் மகாசித்தாந்தம் ஆகும். பதினெட்டு அத்தியாயங்களைக் கொண்ட இந்த ஆய்வு சமக்கிருதத்தில் வசன வடிவத்தில் எழுதப்பட்டது. முதல் பன்னிரண்டு அத்தியாயங்கள் கணித வானியல் தொடர்பானவை. ஏனைய தலைப்புகள் அக்காலத்தில் இந்திய கணிதவியலாளர்கள் ஏற்கனவே ஆராய்ந்த தலைப்புகளை உள்ளடக்குகின்றன. முதல் பன்னிரண்டு அத்தியாயங்களில் கோள்களின் நிலநிரைக்கோடுகள், சந்திர மற்றும் சூரிய கிரகணங்கள், கிரகணங்களின் கணிப்பு, சந்திர பிறை, கோள்களின் மறைவு மற்றும் உதயம், கோள்கள் தமக்கிடையேயும் மற்றும் விண்மீன்களுடனுமான தொடர்புகள் போன்றவை எழுதப்பட்டுள்ளன.  
மகாசித்தாந்தத்தின் அடுத்த ஆறு அத்தியாயங்களில் கோள்களின் நிலநிரைக்கோடுகளைக் கணக்கிட பயன்படுத்தப்படும் வடிவவியல், புவியியல் மற்றும் இயற்கணிதம் போன்ற தலைப்புகள் எழுதப்பட்டுள்ளன. by = ax + c என்ற தேராச் சமன்பாட்டைத் தீர்க்கும் விதிகளை விபரமாக விளக்கியிருக்கிறார்.
# சிங்கப்பூர் தமிழ் அமைப்புகள்

## சமய மன்றங்கள்

### வழிபாட்டுத் தளங்கள்

#### இந்துக் கோயில்கள்

- செண்பக விநாயகர் கோயில்
- தண்டாயுதபாணி கோயில்
- மகா மாரியம்மன் கோயில்
- ஸ்ரீநிவாசப் பெருமாள் கோயில்
- தர்ம முனீஸ்வரன் கோயில்
- லட்சுமி நாராயண் கோயில்
- குரு ராகவேந்திர சேவை சமாஜம்
- ராமர் கோயில்
- அரசகேசரி சிவன் கோயில்
- அருள்மிகு முருகன் கோயில்
- புனித மரம் பாலா சுப்ரமணியம் கோயில்
- கிருஷ்ண பகவான் கோயில்
- லயன் சித்தி விநாயகர் கோயில்
- மன்மத கருணேஸ்வரர் கோயில்
- மாரியம்மன் முனீஸ்வரர் கோயில்
- மாரியம்மன் கோயில்
- முனீஸ்வரன் கோயில்
- முருகன் ஹில் கோயில்
- ருத்ர காளியம்மன் கோயில்
- சிவ கிருஷ்ணர் கோயில்
- சிவன் கோயில்
- வடபத்திர காளியம்மன் கோயில்
- வைரவிமாதா காளியம்மன் கோயில்
- வீரமாகாளியம்மன் கோயில்
# சிங்கப்பூர் தமிழ் அமைப்புகள்

## சமய மன்றங்கள்

### ஏனைய சமய அமைப்புகள்

**அரசுத் துறைகள்**  
- இந்து அறநிலைய வாரியம் (Heb)
- இந்து ஆலோசனை மன்றம்
- முஸ்லிம் சமய மன்றம் (Muis)
- சிங்கப்பூர் இந்தியர் மேம்பாட்டுச் சங்கம்(Sinda)
- இந்திய மரபுடைமை நிலையம் (Indian Heritage)  
**இந்து சமய அமைப்புகள்**  
- சிங்கப்பூர் ஆர்ய சமாஜம்
- துர்கா தேவி அம்மா சங்கம்
- கீதா சங்கம்
- தமிழ் இந்து பக்தர்கள் சங்கம்
- ராமகிருஷ்ண சங்கீத சபா
- ஸ்ரீ பர்ம்ஹான்ஸ் அத்வைத் மத சங்கம்
- சிங்கப்பூர் அய்யப்ப சேவை சங்கம்
- சிங்கப்பூர் தட்சிண பாரத பிராமண சபா
- ஸ்ரீ அரபிந்தோ கழகம்
- ஸ்ரீ ஞானானந்தா சேவை சமாஜம்
- ஸ்ரீ சத்யா சாய் மிசன்
- ஸ்ரீ சத்யா சாய் பிரேம நிலையம்
- இந்து மையம்
- சிங்கப்பூர் இந்துக்கள் சபை
- வேல்முருகன் கோயில் சங்கம்  
**இஸ்லாமிய சமய அமைப்புகள்**  
- தென்னிந்திய ஜாமியத்துல் உலாமா
- த ஜாமியத்துல் முஸ்லிமின்
- சிங்கப்பூர் முஸ்லிம் சங்கங்கள்
# சிங்கப்பூர் தமிழ் அமைப்புகள்

## சமய மன்றங்கள்

### ஏனைய சமய அமைப்புகள்

#### தமிழ் தேவாலயங்கள்

- ஆங் மோ கயோ தமிழ் மேதொடிஸ்ட் தேவாலயம்
- ஜூரோங் தமிழ் மேதொடிஸ்ட் தேவாலயம்
- பசிர் பஞ்சங் தமிழ் மேதொடிஸ்ட் தேவாலயம்
- செலேடர் தமிழ் மேதொடிஸ்ட் தேவாலயம்
- செம்பவாங் தமிழ் மேதொடிஸ்ட் தேவாலயம்
- தமிழ் மேதொடிஸ்ட் தேவாலயம்
- தொ பயொஹ் தமிழ் மேதொடிஸ்ட் தேவாலயம்
# சிங்கப்பூர் தமிழ் அமைப்புகள்

## கலை, விளையாட்டு கழகங்கள்

**கலைச் சங்கங்கள்**  
- அக்னி கூத்து (Theatre Of Fire)
- சிங்கப்பூர் தமிழ் எழுத்தாளர் சங்கம்
- இந்தியக் கலை மையம்
- இந்தியக் கலாசார மையம்
- நிருத்யாலய எழில் சங்கம்
- ரவீந்திரன் நாடகக் குழு
- சிங்கப்பூர் இந்திய கலைஞர்கள் சங்கம்
- சிங்கப்பூர் இந்திய திரைப்படம், கலை மற்றும் நாடகச் சங்கம்
- சிங்கப்பூர் இந்திய நுண்கலைச் சங்கம்
- கலை பித்தர்கள் சங்கம்
- தமிழ் மொழி, கலாசார சங்கம்
- தமிழவேள் நாடக சபா  
**விளையாட்டு பொழுது போக்குக் கழகங்கள்**  
- இந்தியன் வங்கி பொழுது போக்குக் கழகம்
- சிலம்பம் கலைச் சங்கம்
- சிங்கப்பூர் இந்தியர்கள் சங்கம்
- சிங்கப்பூர் இந்தியக் கால்பந்துக் கழகம்
# சிங்கப்பூர் தமிழ் அமைப்புகள்

## கல்வி, நலச்சங்கங்கள்

**கூட்டுறவு / நலச் சங்கங்கள் **  
- இந்திய சமூக நல மையம்
- நவஜீவன் மையம்
- ராமகிருஷ்ண மிசன்
- சிங்கப்பூர் இந்தியர் மேம்பாட்டுக் கழகம்
- சிங்கப்பூர் இந்தியர் கல்வி அறக்கட்டளை
- ஸ்ரீ நாராயண மிசன்  
**பள்ளி, கல்வி நிறுவனங்கள்**  
- கிரிஸ்ட் சர்ச் பாலர் பள்ளி
- ஹரிபிரசாத் மழலையர் காப்பகம்
- சரஸ்வதி கல்வி மையம்
- சிங்கப்பூர் தமிழர்கள் மென்பொருள் சங்கம்
- உமறு புலவர் தமிழ் மொழி மையம்
- வித்யா பாலர் பள்ளி
# சிங்கப்பூர் தமிழ் அமைப்புகள்

## சமூக, தொழில் நெறிஞர் சங்கம்

**வர்த்தகர், தொழில் நெறிஞர் சங்கம்**  
- நாட்டுக்கோட்டை செட்டியார் வர்த்தக சபை
- இளம் இந்தியர் தொழில் நெறிஞர் கூட்டமைப்பு
- லிட்டில் இந்தியா வியாபாரிகள் சங்கம் (LiSha)
- சிங்கப்பூர் இந்திய வர்த்தக சபை
- சிங்கப்பூர் தமிழ் ஆசிரியர்க் கழகம்
- தமிழ் மென்பொறியாளர் சங்கம்(STiTS)  
**சமூக/பண்பாட்டுக் குழுக்கள்**  
- செம்பவாங் தமிழ்ச் சங்கம்
- சிங்கப்பூர் சிலோன் தமிழ்ச் சங்கம்
- சிங்கப்பூர் இந்தியன் லீக்
- சிங்கப்பூர் தமிழ் இளையர் மன்றம்
- சிங்கப்பூர் தமிழர்கள் சங்கம்
- சிங்கப்பூர் தமிழர் இயக்கம்
- இந்திய மாணவர்ச் சங்கம் (முன்பு: இந்திய அறிஞர் சங்கம்)
- தமிழ்ப் பிரதிநிதிகள் சபை
- தமிழர் சீர்திருத்த சங்கம்
- தமிழவேள் நற்பணி மன்றம்
- யாதவர் சங்கம்
- சூர்யா கீரிடம் மன்றம்
# வார்ப்புரு:பொதுமம் பகுப்பு

<noinclude>  
af:Sjabloon:Commons-kategorie
als:Vorlage:Commonscat
an:Plantilla:Commonscat
ang:Bysen:Commonscat
ar:قالب:تصنيف كومنز
arz:قالب:تصنيف كومنز
ast:Plantía:Commonscat
az:Şablon:CommonsKat
bar:Vorlage:Commonscat
bat-smg:Šabluons:Commonscat
be:Шаблон:Commonscat
bg:Шаблон:Commonscat
bn:টেমপ্লেট:কমন্স বিষয়শ্রেণী
br:Patrom:Commonscat
ca:Plantilla:Commonscat
cbk-zam:Plantilla:Commonscat
chr:Template:Commonscat
crh:Şablon:CommonsKat
cs:Šablona:Commonscat
cv:Шаблон:Commonscat
da:Skabelon:Commonscat
de:Vorlage:Commonscat
diq:Template:Commonscat
dv:ފަންވަތް:Commonscat
el:Πρότυπο:Commonscat
en:Template:Commons category
eo:Ŝablono:Commonscat
es:Plantilla:Commonscat
eu:Txantiloi:Commonskat
fa:الگو:انبار-رده
fi:Malline:Commonscat
fr:Modèle:Commonscat
frp:Modèlo:Commonscat
fy:Berjocht:Commonscat
ga:Teimpléad:Catcómhaoin
gd:Template:Commonscat
gv:Clowan:Commonscat
he:תבנית:Commonscat
hi:साँचा:Commonscat
hr:Predložak:Commonscat
hu:Sablon:Commonskat
hy:Կաղապար:Commons cat
ia:Patrono:Commonscat
id:Templat:Commonscat
io:Shablono:Commonscat
is:Snið:CommonsCat
it:Template:Commonscat
ja:Template:Commonscat
jv:Cithakan:Commonscat
ka:თარგი:Commons cat
kaa:Shablon:Commons cat
kg:Template:Commonscat
kk:Үлгі:Commonscat
kl:Ilisserut:Commonscat
km:ទំព័រគំរូ:Commonscat
kn:ಟೆಂಪ್ಲೇಟು:Commonscat
ko:틀:Commonscat
ksh:Schablon:Commonscat
la:Formula:CommuniaCat
lad:Xabblón:Commonscat
lb:Schabloun:Commonscat
lbe:Шаблон:Commonscat
li:Sjabloon:Commonscat
lo:ແມ່ແບບ:Commonscat
lt:Šablonas:Commonscat
lv:Veidne:Commonscat
mi:Template:Commonscat
mk:Шаблон:Ризница-врска
ml:ഫലകം:Commonscat
mn:Загвар:Commonscat
ms:Templat:Commonscat
nah:Nemachiyōtīlli:Commonscat
nds-nl:Mal:Commonscat
new:Template:Commonscat
nl:Sjabloon:Commonscat
nn:Mal:Commonscat
no:Mal:Commonscat
oc:Modèl:Commonscat
os:Шаблон:Commonscat
pam:Template:Commonscat
pl:Szablon:Commonscat
pt:Predefinição:Commonscat
qu:Plantilla:Commonscat
ro:Format:Commonscat
ru:Шаблон:Commonscat
sah:Халыып:Commonscat
scn:Template:Commonscat
sd:سانچو:Commonscat
se:Template:Commonscat
sh:Šablon:Commonscat
si:සැකිල්ල:කොමන්ස්ප්රවර්
simple:Template:Commonscat
sk:Šablóna:Commonscat
sl:Predloga:Kategorija v Zbirki
so:Template:Commonscat
sr:Шаблон:Commonscat
su:Citakan:Commonscat
sv:Mall:Commonscat
sw:Kigezo:Commonscat
te:మూస:Commonscat
th:แม่แบบ:Commonscat
tl:Suleras:Commonscat
tr:Şablon:CommonsKat
tt:Үрнәк:Commonscat
udm:Шаблон:Commonscat
uk:Шаблон:Commonscat
uz:Andoza:Commonscat
vi:Bản mẫu:Commonscat
vls:Patrôon:Commonscat
war:Template:Commonscat
xal:Кевләр:Commonscat
zea:Sjabloon:Commonscat
zh:Template:Commonscat
zh-classical:Template:共享類
zh-yue:Template:同享類
</noinclude>
# சிங்கப்பூர் தமிழ் ஊடகங்கள்

## செய்தித்தாள்

தமிழ் முரசு, சிங்கப்பூரின் ஒரே தமிழ் தினசரி செய்தித்தாளாகும். இது முதன் முதலில் 1935 ஆம் ஆண்டு தமிழவேள் கோ. சாரங்கபாணி அவர்களால் வெளியிடப்பட்டது. சிங்கையில் வெளியாகும் 16 நாளிதழ்களுள் ஒரே தமிழ் நாளிதழாகும்.
# சிங்கப்பூர் தமிழ் ஊடகங்கள்

## வானொலி

ஒலி 96.8 அலை வரிசை 96.8FM (Oli 96.8FM) மீடியா கார்ப் நிறுவனத்தால் நடத்தப்படும் ஒரே தமிழ் வானொலியாகும். சிங்கை வாழ் தமிழர்களை மிகவும் கவர்ந்த ஒரு அலைவரிசையாக இது இடம் பிடித்துள்ளது. செய்தி, பாடல்கள் மற்றுமின்றி கல்வி சார் பொழுதுபோக்கு நிகழ்ச்சிகளையும் இது சிறப்பாக வழங்கி வருகிறது.
# சிங்கப்பூர் தமிழ் ஊடகங்கள்

## தொலைக்காட்சி

வசந்தம், மீடியா கார்ப் நிறுவனத்தால் நடத்தப்படும் ஒரே தமிழ் தொலைக்காட்சி அலைவரிசையாகும். இது தமிழர்களை மட்டுமின்றி மற்ற இந்தியர்களையும் கவரும் பொருட்டு வார இறுதியில் மற்ற இந்திய மொழிகளான இந்தி, மலையாளம், கன்னடம், தெலுங்கு முதலிய மொழிப் படங்களையும் ஒளிபரப்புகிறது.
# கு. சா. கிருஷ்ணன்

**கு. சா. கிருஷ்ணன்** (பிறப்பு: 1914) தமிழ் திரைப்படப் பாடலாசிரியர். கும்பகோணத்தில் பிறந்தவர்.
# கு. சா. கிருஷ்ணன்

## எழுதிய சில பாடல்கள்

- குற்றம் புரிந்தவன் வாழ்க்கையில் (ரத்தக்கண்ணீர்)
- அஞ்சு ரூபா (அந்தமான் காதலி)
- ஏழையை கோழையென்று (அவன் அமரன்)
- நிலவோடு வான்முகில் (ராஜராஜன்)
- அந்தோ பரிதாபம் (அம்பிகாபதி)
- வண்டு புதுமலரைத் தேடி (தங்கமலை ரகசியம்)
- ஆழி நீங்கி (தொகையறா மட்டும்: நல்லதம்பி 1949)
# பாபநாசம் சிவன்

திரைப்படத்திலிருந்து 'ஸ்ரீதேவி மலர்க் கரத்தால்' என்ற பாடல். இதில் பாபநாசம் சிவனே இயற்றி இசையமைத்து பாடியுள்ளார்]]
**பாபநாசம் சிவன்** (செப்டம்பர் 26, 1890 - அக்டோபர் 1, 1973) கருநாடக இசையில் பல இராகங்களில் 2500 க்கும் அதிகமான கிருதிகளை இயற்றிய இசை அறிஞர் ஆவார். இருபதாம் நூற்றாண்டின் சிறந்த தமிழ் வாக்கேயக்காரராக விளங்கினார்.
# பாபநாசம் சிவன்

## ஆரம்ப வாழ்க்கை

இன்றைய நாகப்பட்டினம் மாவட்டம் திருமருகலை அடுத்த போலகம் என்னும் ஊரில் 26 செப்டம்பர் 1890 அன்று யோகாம்பாள் - ராமாமிருத ஐயர் இணையருக்கு இரண்டாவது மகனாகப் பிறந்தார் பாபநாசம் சிவன். இவரது இயற்பெயர் ராமசர்மன். பெற்றோர் இவரை ராமய்யா என அழைத்தனர்.  
இவர் அதிகாலையில் சிவன் கோயிலின் முன் நின்று உருகி நாள்தோறும் பாடியதால் சிவபெருமானே கைலாசத்தில் இருந்து இளைஞர் வடிவம் கொண்டு இறங்கிவந்ததாகப் புகழ்ந்து தஞ்சாவூரில் உள்ள கணபதி அக்கிரகாரத்தில் உள்ளவர்கள் பாபநாசம் சிவன் என்று அழைத்தனர்.  
தனது ஏழாம் வயதில் தந்தையை இழந்ததினால் வறுமை காரணமாக, தாயுடன் திருவனந்தபுரத்தில் வாழ்ந்த தன் மூத்த தமையனார் ராஜகோபாலனிடம் (பின்னாளைய தமிழ்நாட்டு முதலமைச்சர் வி. என். ஜானகி-யின் தந்தை) வந்து சேர்ந்தார். மற்றவர்கள் கொடுக்கும் அன்னதானத்தின் மூலம் உணவுண்டு தமது இள வயது வாழ்க்கையைக் கழித்தார். அங்கு தங்கியிருந்த வேளையில் இவர் மலையாளம் பயின்று மகராஜ சமசுகிருதக் கல்லூரியில் சேர்ந்து 1910 இல் வையகர்ண பட்டதாரி ஆனார்.  
சிறந்த குரல்வளத்தையும், இசை உள்ளறிவையும் கொண்டிருந்ததால் இசையின் ஆரம்பப் பயிற்சிகளை ஆஸ்தான வித்துவான் நூரணி மகாதேவ ஐயர்,சம்பபாகவதர் ஆகியோரிடமிருந்து பெற்றார். பஜனை செய்வதின் மூலம் இவரது இசைப்புலமை மெருகேறியது.  
ஒருநாள் கோனேரி ராஜபுரம் வைத்தியநாத ஐயரின் கச்சேரியைக் கேட்டபின், அவரை அணுகி தன்னை அவரின் மாணவனாக ஏற்கும்படி கேட்டுக் கொண்டார். அவர் சம்மதிக்கவே அவருடன் 7 வருடம் தங்கி இசை நிகழ்ச்சிகளுக்குச் சென்றார். இதன் பின் தனது குருவின் பாணியிலே ஆலாபனை, நிரவல், ஸ்வரப் பிரஸ்தாரம் என்பவற்றைப் பாடத் தொடங்கினார்.  
1917இல் சுப்பரமணிய ஐயரின் முயற்சியினால் இவரது திருமணம் நடந்தது. நீலா ராமமூர்த்தி, ருக்மணி ரமணி என்ற இரு பெண் குழந்தைகள் இவருக்குப் பிறந்தனர்.  
1918 ஆம் ஆண்டு திருவையாற்றில் நடந்த தியாகராஜர் ஆராதனையில் சிவன் தனது முதற் கச்சேரியை நிகழ்த்தினார். இதன் பின்னர் பாபநாசம் சிவன் தென்னிந்தியா முழுவதிலும் வட இந்தியாவின் சில பகுதிகளிலும் தனது கச்சேரிகளை நடத்தினார்.
# பாபநாசம் சிவன்

## இசைப் பணி

பாபநாசம் சிவன் தனது முத்திரையாக "ராமதாஸ" என்பதை வைத்து கிருதி, வர்ணம்,பதம், இசைநாடகங்கள், ஜாவளி ஆகிய பல இசை வடிவங்களை இயற்றியுள்ளார். கோயில்களின் முன்னின்று பல பாடல்களை இயற்றினார். இப்படியாக இவர் இயற்றிய பாடல்களை, புகழ்பெற்ற கருநாடக பாடகர்கள் பலரும் தங்கள் இசை நிகழ்ச்சிகளில் பாடியுள்ளனர். கருநாடக மும்மூர்த்திகளுக்குப் பிறகு வந்த இசைப்பாடல்கள் இயற்றியவர்களில் முக்கியமானவர் பாபநாசம் சிவன்.  
1921 இல் சிவன் சென்னைக்கு வந்து தங்கிவிட்டார். இவருடைய ஆக்கங்களை ஆறு தொகுப்புகளாக இவருடைய மகள் ருக்மணி ரமணி வெளியிட்டுள்ளார்.
# பாபநாசம் சிவன்

## இயற்றிய நூல்கள்

- 1934 இல் 100 கிருதிகளைக் கொண்ட இவரது முதல் நூலான கீர்த்தன மாலை வெளியிடப்பட்டது. இதன் பின் 31 ஆண்டுகளுக்குப் பிறகு 100 பாடல்களைக் கொண்ட இரண்டாவது நூலை வெளியிட்டார். பிறகு 101 பாடல்களைக் கொண்ட மூன்றாவது தொகுதியை சிவனின் 2 ஆவது மகள் ருக்மணி ரமணி வெளியிட்டார்.
- 10 ஆண்டுகள் உழைத்து 1952 இல் வடமொழி சொற்கடல் (சம்ஸ்கிருத பாஷா சப்த சமுத்ரா) என்னும் நூலை ஆக்கினார்.
- இராமாயணத்தைச் சுருக்கி 24 இராகங்களில் 24 பாடல்களாக ஸ்ரீ ராம சரித கீதம் என்னும் நூலை ஆக்கினார்.
- காரைக்கால் அம்மையார் சரிதம் என்னும் இசை நாடக நூலை எழுதினார்.
# பாபநாசம் சிவன்

## திரைப்படத் துறை பங்களிப்புகள்

பாடலாசிரியராக, இசையமைப்பாளராக, ஒரு நடிகராகவும் தமிழ்த் திரையுலகிற்கு தனது பங்களிப்பினைத் தந்துள்ளார் சிவன். ஏறத்தாழ 70 திரைப்படங்களுக்கு மொத்தமாக 800 பாடல்களை எழுதியுள்ளார். இவர் எழுதி முதன் முதலில் வெளிவந்த திரைப்படம் ரத்னாவளி (1935) ஆகும்.
# பாபநாசம் சிவன்

## திரைப்படத் துறை பங்களிப்புகள்

### இசையமைத்த திரைப்படங்கள்

- சீதா கல்யாணம்
- பக்த குசேலா (1936)
- அம்பிகாபதி (1937)
- சிந்தாமணி (1937)
- சேவாசதனம் (1938)
- திருநீலகண்டர் (1939)
- தியாக பூமி (1939)
- சந்திரகுப்த சாணக்யா (1940)
- அசோக் குமார் (1941)
- சிவகவி (1943)
- கன்னிகா (1947)
# பாபநாசம் சிவன்

## திரைப்படத் துறை பங்களிப்புகள்

### பாடல் எழுதப்பட்ட திரைப்படங்கள்

- ரத்னாவளி
- சீதா கல்யாணம் - 22 பாடல்கள்
- பவளக்கொடி - 60 பாடல்கள்
- அசோக் குமார் - 19 பாடல்கள்
- சிவகவி - 29 பாடல்கள்
- ஹரிதாஸ் -
- மீரா
# பாபநாசம் சிவன்

## திரைப்படத் துறை பங்களிப்புகள்

### திரைப்படங்களுக்காக எழுதிய பாடல்களில் புகழ்பெற்றவை

- மன்மதலீலையை வென்றார் உண்டோ...
- ராதே உனக்கு கோபம்... (சிந்தாமணி 1937 )
- அம்பா மனங்கனிந்து... (சிவகவி 1943 )
- என்னப்பன் அல்லவா என் தாயும் அல்லவா (நந்தனார் 1942)
# பாபநாசம் சிவன்

## திரைப்படத் துறை பங்களிப்புகள்

### நடித்த திரைப்படங்கள்

- பக்த குசேலா - இந்தப் படத்தில் பாடி நடித்திருந்தார்.
- தியாகபூமி
- சேவாசதனம்
- குபேர குசேலா
# பாபநாசம் சிவன்

## மறைவு

1973 ஆம் ஆண்டு, அக்டோபர் 1 அன்று அதிகாலை நான்கு மணியளவில் காலமானார்.
# பாபநாசம் சிவன்

## பட்டங்களும் விருதுகளும்

- சங்கீத சாகித்ய கலா சிகாமணி, 1950. வழங்கியது: இந்திய பைன் ஆர்ட்ஸ் சொசைட்டி
- சிவ புண்ய கான மணி, 1951. வழங்கியவர்: காஞ்சி காமகோடி சங்கராச்சாரியார்
- சங்கீத கலாசிகாமணி விருது, 1950 & 1969. வழங்கியது: தி ஃபைன் ஆர்ட்ஸ் சொசைட்டி
- சங்கீத கலாநிதி விருது, 1971. வழங்கியது: மியூசிக் அகாதெமி, சென்னை
- இசைப்பேரறிஞர் விருது, வழங்கியது: தமிழ் இசைச் சங்கம், சென்னை.
- பத்ம பூஷன் விருது; வழங்கியது: இந்திய அரசு
# பாபநாசம் சிவன்

## இயற்றிய கீர்த்தனைகளின் பட்டியல்

- கருணாகரனே...சிவசங்கரானே...!
- குருவாயூரப்பா...குழந்தாய்... முகுந்தா...
- ஏறெடுத்தும் பாராத காரணம் என்னவோ?...
- கற்பகமே கண் பாராயும்...
- கணபதே, மகாமதே...
- காணக்கண் கோடி வேண்டும்... - காம்போதி
- கா வாவா கந்தா வாவா... - வராளி
- ஸ்ரீ வள்ளி தேவ சேனாதிபதே... - நடபைரவி
- தாமதமேன்... - தோடி
- கடைக்கண்... - தோடி
- கார்த்திகேயா காங்கேயா... - தோடி
# கு. மா. பாலசுப்பிரமணியம்

**கு. மா. பாலசுப்பிரமணியம்** (மே 13, 1920 – நவம்பர் 4, 1994) திரைப்படப் பாடலாசிரியரும் கவிஞரும் ஆவார். 'கு.மா.பா' என்று திரையிசை ரசிகர்களால் அழைக்கப்பட்டவர்.
# கு. மா. பாலசுப்பிரமணியம்

## வாழ்க்கைச் சுருக்கம்

1920 இல் திருவாரூர் அருகேயுள்ள வேளூக்குடியில் மாரிமுத்து, கோவிந்தம்மாள் ஆகியோருக்குப் பிறந்தார். நான்கு வயதில் தந்தையை இழந்தார். இவரது தாயார் தேவாரம், திருவாசகம், பக்திப் பனுவல்களை இசைக்கக்கூடியவராக இருந்தார். தாய் பாடிய பாடல்கள்தான் தனது தமிழார்வத்தையும், இசை வேட்கையையும் தூண்டியதாக கு.மா.பா பேட்டிகளில் குறிப்பிட்டுள்ளார். வறுமையின் காரணமாக இவரது தாயாரால் ஆறாம் வகுப்புக்குமேல் படிக்க வைக்க இயலவில்லை. இதன்பிறகு வேளாண் தொழிலாளராகவும், மளிகைக் கடையில் பொட்டலம் மடிக்கும் வேலை, துணிக்கடை போன்றவற்றில் வேலை செய்தார். பொட்டலம் மடிக்கும் வேலையின்போது ஓய்வு நேரத்தில் பழைய புத்தகங்களைப் படித்துவந்தார். இதனால் எழுத்தின் மீது ஆர்வம் ஏற்பட்டு சிறுகதைகளை எழுதத் துவங்கினார். எழுத்தாளர்கள் கா. மு. ஷெரீப், மேதாவி என்னும் கோ. த. சண்முகசுந்தரம் ஆகியோர் இவரின் சொந்த ஊரைச் சேர்ந்த இளமைக்கால நண்பர்கள். இவர் ஜெயலட்சுமிய 1947 ல் திருமணம் செய்து, ஐந்து ஆண் மக்களையும், இரண்டு பெண் மக்களையும் பெற்றார். இவரது இளைய மகன் கு. மா. பா. கபிலன் ஆவார்.
# கு. மா. பாலசுப்பிரமணியம்

## பத்திரிகையாளராக

சி. பா. ஆதித்தனார் மதுரையில் இருந்து வெளியிட்ட தமிழன் இதழின் துணை ஆசிரியராக இணைந்தார். பின்னர் கோவையில் திருமகள் இதழில் பணியாற்றினார். 1945 இல் கொழும்பில் இருந்து வெளிவந்த வீரகேசரி நாளிதழில் துணை ஆசிரியராக இணைந்தார். இந்திய விடுதலைக்குப்பிறகு 1947 இல் நாடு திரும்பியவர் *தமிழன் குரல்* என்ற மாதம் இருமுறை இதழை நடத்தி இழப்பை சந்தித்ததால் அதனை விற்றுவிட்டு, சென்னை வந்து ம.பொ.சியின் *தமிழ் முரசு* இதழில் நுணை ஆசிரியராக இணைந்தார். அக்காலக்கட்டத்தில் சிந்தாதிரிப்பேட்டையில் தமிழாசிரியராக இருந்த திருவேங்கடம் என்பவர் இவரின் எழுத்தாற்றலைக் கண்டு இவருக்கு மரபுக்கவிதைகளை எழுத கற்றுக்கொடுத்தார். இதன் பிறகு 1949 ஆம் ஆண்டில் பாரதிதாசன் தலைமையில் கோவையில் நடந்த கவியரங்கில் தன் 28 ஆம் வயதில் கலந்துகொண்டார்.
# கு. மா. பாலசுப்பிரமணியம்

## அரசியலில்

சிலம்புச்செல்வர் ம.பொ.சி.யின் தமிழரசுக் கழகத்தில் அரசியல் பணியாற்றியவர். அக்கழகத்தின் பொதுச்செயலாளராகவும் பணியாற்றியுள்ளார். 1974 முதல் 1980 வரை தமிழக சட்டசபை மேலவை உறுப்பினராகவும் இருந்துள்ளார். பாரதிதாசன் மீது தீவிர அபிமானம் கொண்டிருந்தவர்.
# கு. மா. பாலசுப்பிரமணியம்

## எழுத்தாளர்

ஏவிஎம் நிறுவனத்தின் கதை இலாகாவில் மாத ஊதியத்தில் இணைந்தார். அவர்களின் ஓர் இரவு படத்தின் உதவி இயக்குநராக ஆக்கப்பட்டார். அண்ணாதுரை எழுதிய வசனங்களை படி எடுத்தல் இவரது பணி. படி எடுக்கும்போது தன்னார்வத்துடன் ஒரு காட்சிக்கு இவர் ஒரு பாடலை எழுதினார். அந்தப்பாடல் படக்குழுவுக்கு பிடித்துவிட்டதால் அது பாடல் பதிவு பெற்று, அதே படத்தில் மேலும் இரண்டு பாடல்கள் எழுத வாய்யப்பு கிடைத்தது. அதன்பிறகு பல படங்களுக்கு பாடல்களை எழுதினார்.  
1962 ஆம் ஆண்டில் கொஞ்சும் சலங்கை மற்றும் 1966 இல் மகாகவி காளிதாஸ் திரைப்படங்களுக்கான திரைக்கதை, வசனங்கள் மற்றும் பாடல்களை எழுதினார். மேலும் 1953 இல் பொன்னி , 1962 இல் மடாதிபதி மகள் போன்ற திரைப்படங்களுக்கு வசனம் மற்றும் பாடல்கள் எழுதினார். ஓர் இரவு (1951), கோமதியின் காதலன் (1955) திரைப்படங்களில் உதவி இயக்குனராகவும் வேலைக்காரன் (1952) திரைப்படத்திற்கு கதை மற்றும் பாடல்களையும் எழுதினார்.
# கு. மா. பாலசுப்பிரமணியம்

## எழுதிய சில திரைப்படப் பாடல்கள்

- *யாரடீ நீ மோகினி* (உத்தம புத்திரன், 1958)
- *சின்னையா என்றழைத்த* (தங்கமலை ரகசியம் படத்துக்காக நேரிசை வெண்பாவாக இயற்றினார்)
- *சித்திரம் பேசுதடி* (சபாஷ் மீனா)
- *காணா இன்பம் கனிந்த்தேனோ*
- *குங்குமப் பூவே கொஞ்சு புறாவே* (மரகதம்)
- *அன்பே என் ஆராவமுதே வாராய்*
- *குங்குமப்பூவே கொஞ்சும் புறாவே* (மரகதம் படத்தில் இடம்பெற்று நடிகர் சந்திரபாபுவின் புகழை உச்சத்திற்கு கொண்டு சென்ற பாடல்)
- *அமுதைப் பொழியும் நிலவே* (தங்கமலை ரகசியம்)
- *மாசிலா நிலவே நம் காதலை* (அம்பிகாபதி)
- *நெஞ்சினிலே நினைவு முகம்* (சித்ராங்கி)
- *சிரிக்கத் தெரியுமா* (குழந்தைகள் கண்ட குடியரசு, 1960)
- *கனவின் மாயா லோகத்திலே நாம் கலந்தே* (அன்னையின் ஆணை)
- *எந்தன் உள்ளம் துள்ளி விளையாடுவதும் ஏனோ* (கணவனே கண்கண்ட தெய்வம்)
- வீரபாண்டிய கட்டபொம்மன் திரைப்படத்தில் இடம்பெற்ற அனைத்து பாடல்களையும் இயற்றினார்.
# சிங்கப்பூரில் தமிழ் கல்வி

சிங்கப்பூர் இந்தியர்களில் அனைத்து மொழி பேசுவோரும் இருந்தபொழுதும் தமிழே சிங்கப்பூரின் ஆட்சிமொழியாகிய ஒரே இந்திய மொழியாகும். அண்மைய கணக்கின்படி சிங்கப்பூரர்களில் 3.1% பேர் தமிழ் மொழியை தாய்மொழியாகக் கொண்டுள்ளனர். தமிழை ஆட்சிமொழியாக கொண்ட மூன்று நாடுகளில் சிங்கபூரும் ஒன்று, மற்றவை முறையே இந்தியா மற்றும் இலங்கையாகும்.
# சிங்கப்பூரில் தமிழ் கல்வி

## பள்ளிகளில் தமிழ்

சிங்கப்பூர் கல்வி அமைச்சின் இருமொழித் திட்டத்தின் படி, தமிழ் இரண்டாம் மொழிப் பாடமாக அனைத்து பள்ளிகளிலும் வழங்கப்படுகிறது. ஆரம்ப காலத்தில் தமிழ்நாட்டிலிருந்து வந்த ஆசிரியர்களால் பாடம் நடத்தப்பட்டது. தற்பொழுது சிங்கப்பூர் வாழ் தமிழர்களை தமிழாசிரியர்களாக பயிற்றுவிப்பதற்காக தேசிய ஆசிரியர் பயிற்சி கல்லூரியில் (National Institute of Education,NIE), பட்டப் படிப்புகளும் பட்டயப் படிப்புகளும் வழங்கப்படுகின்றன.
# சிங்கப்பூரில் தமிழ் கல்வி

## பல்கலைக்கழக மட்டத்தில் தமிழ்

சிங்கப்பூர் தேசியப் பல்கலைக்கழகமும், தமிழ் மொழி ஆராய்ச்சி கழகமும் மேலும் பல இளங்கலை மற்றும் முதுகலைப் பட்டங்களை வழங்குகின்றன. தமிழாசிரியர் பணிகளுக்கு இங்கு அதிகமானோர் தேவைப்படுவதால் இந்த பட்டங்களை பெறுவதற்கு மாணவர்கள் முனைப்புடன் சேர்கின்றனர்.
# சிங்கப்பூரில் தமிழ் கல்வி

## ஊடகங்களின் பங்கு

சிங்கப்பூரிய இந்திய மாணவர்களின் மொழித் திறன் சற்றுக் குறைவே என்றாலும், தமிழ் ஊடகங்கள் மாணவர்களை ஊக்குவிக்கும் முகமாக அவர்களை தாய் மொழியில் சிறந்தவர்களாக்க அயராது முயல்கிறது. சிங்கையின் ஒரே தமிழ் நாளிதழான தமிழ் முரசு மாணவர் பகுதி என்ற பக்கத்தில் மாணவர்களுக்காக கவிதை, கட்டுரை, கதை எழுதும் போட்டி என பலவகையில் தமிழ் தொண்டாற்றுகிறது. இதற்கு இணையாக மீடியா கார்ப்பின் வசந்தம் தொலைக்காட்சியும் மாணவர்களுக்காக பல பேச்சு மற்றும் கதை சொல்லும் போட்டிகளையும் நடத்துகிறது.
# கனடாவில் தமிழ்க் கல்வி

**கனடாவில் தமிழ்க் கல்வி** 1980 களில் இறுதியில் இருந்து நடைபெறுகிறது. இந்தியா, இலங்கை, மலேசியா, தென் ஆபிரிக்கா ஆகிய நாடுகளுக்கு அடுத்தாக கனடாவிலேயே அதிக தமிழ் மக்கள் (~2,50,000) வசிக்கிறார்கள். இங்கு பல தன்னார்வல, அரச தமிழ் வகுப்புகள், தமிழ் கல்வித் திட்டங்கள் உண்டு. வசதிகள் பல இருந்தும் இங்கு பெரும்பான்மைத் தமிழ் மாணவர்கள் தமிழ்க் கல்வியைப் பெறுவதில்லை. ஒரு கணிப்பின் படி 33,000 தமிழ்ச் சிறார்களில் ஏறக்குறைய 20,000 பிள்ளைகள் தமிழ் படிப்பதில்லை.
# கனடாவில் தமிழ்க் கல்வி

## வரலாறு

1984 ஆம் ஆண்டு சூன் மாதம் தமிழர் ஒளி அமைப்பினால் மொன்றியாலில் தமிழ் வகுப்புகள் தொடங்கப்பட்டன.
# கனடாவில் தமிழ்க் கல்வி

## பாடசாலைத் தமிழ் வகுப்புகள்

அடிப்படை பள்ளியில் இருந்து பல்கலைக்கழக கல்வி வரை தமிழை ஒரு பாடமாக எடுக்க கனடாவில் வாய்ப்பு உள்ளது. குறிப்பாக தமிழர்கள் அதிகம் வாழும் ரொறன்ரோ பெரும் நகரப் பகுதியில் இந்த வாய்ப்புக்கள் உண்டு.
# கனடாவில் தமிழ்க் கல்வி

## பாடசாலைத் தமிழ் வகுப்புகள்

### உயர்தர பாடசாலை வகுப்புகள்

உயர் பள்ளி மாணவர்களுக்கு (*High School Students*) தமது பல்கலைக் கழகத் தேர்வுக்கு தேவையான 30 கிறடிக்களில், தமிழ் மொழிக்காக 4 கிறடிக்கள் பெற முடியும்.
# கனடாவில் தமிழ்க் கல்வி

## பாடசாலைத் தமிழ் வகுப்புகள்

### பல்கலைக்கழக வகுப்புகள்

ரொறன்ரோ பல்கலைக்கழகத்திலும், யோர்க் பல்கலைக்கழகத்திலும் தமிழ் வகுப்புகள் உண்டு. தமிழ்நாட்டு பல்கலைக்கழகம் ஒன்றின் ஊடாக கனடாவில் தமிழ்ப் பட்டப்படிப்படையும் மேற்கொள்ளலாம்.
# கனடாவில் தமிழ்க் கல்வி

## தமிழ்க் கல்வியின் நிலை

தமிழ் மொழிக் கல்வி பெறும் தமிழ் மாணவர்களின் விழுக்காடு தொடர்ச்சியாக வீழ்ச்சியடைந்து கொண்டே செல்கிறது. பெரும்பாலான இரண்டாம் தலைமுறை மாணவர்கள் தமிழ்க் கல்வி அற்றும், தமிழில் பேசத் தெரியாதவர்களாகவும் உள்ளார்கள். தமிழ் மொழிக் கல்வி கற்றாலும், தொடர்ச்சியான தமிழ் வாசிப்பு, எழுத்து மிக அரிது. மிகச் சிறிய விழுக்காட்டினரே தமது பிள்ளைகளுக்கு தமிழைத் திறம்பட கற்றுத் தருகிறார்கள்.  
முதலில் முற்றிலும் தமிழாக இருந்த ஊடகங்கள், பின்னர் இரு மொழி ஊடகங்களாகவும், பின்னர் ஆங்கிலம் தனிய ஊடகங்களாகவும் மாறும் தோரணம் இருக்கிறது. வரும் இருபது முப்பது ஆண்டுகளில், தலைமுறை மாற்றம் வந்த பின்னர் தமிழ் மொழிக் கல்வி மேலும் தேக்க நிலையை அடையலாம். அதே வேளை மூன்றாம் தலைமுறையினர் தமது வேர்களையும் மொழியையும் ஆர்வத்துடன் தேடும் நிலைமையும் உருவாகலாம்.  
கனடா தமிழ்க் கல்லூரியும் தமிழ் நாடு மனோன்மணியம் சுந்தரனார் பல்கலைக்கழகமும் இணைந்து தமிழ்ப் பட்டப்படிப்பை 1999ஆம் ஆண்டிலிருந்து நடத்தி வருகின்றது. தமிழ்ப்பட்டப் படிப்பைக் கற்றுக் கொள்ள விரும்புகின்றவர்கள் இளமானிப் பட்டப் படிப்பு, முதுமானிப் பட்டப் படிப்பு வரை கற்றுக் கொள்ளலாம். பல்கலைக் கழகம் செல்லும் மாணவர்கள் திறமைச்சித்திகளைப் தமிழில் பெற்றுக்கொள்ளலாம்.
# கனடாவில் தமிழ்க் கல்வி

## காரணங்கள்

பெரும்பாலான தமிழ் மாணவர்கள் வசதிகள் பல இருந்தும் தமிழைக் கற்காமல் இருப்பதற்குப் பல காரணங்கள் முன்வைக்கப்படுகின்றன.  
- ஆங்கில மயச் சூழல்
- பெற்றோர் ஆர்வம் இன்மை
- பழமைவாத பாடத்திட்டம்
- தமிழ்க் கல்வி உசாத்துணைகள் இல்லாமை (சிறுவர் நூல்கள், இயங்குபடங்கள், விளையாட்டுக்கள்)
- இணையத்தை, தகவல் தொழில்நுட்பத்தைச் சரிவரப் பயன்படுத்தாதல்
- தமிழ் மொழியைப் பயன்படுத்துவதற்கான களங்கள் அருகி வருதல்
# யேர்மனியில் தமிழ் கல்வி

தமிழர்கள் புலம் பெயர்ந்து வாழும் நாடுகளில் தமிழ்மொழியைக் கற்பிப்பதிலும், தமிழ்மொழியைக் கற்பதிலும் மிகுந்த ஆர்வம் கொண்டுள்ளவர்களாக யேர்மனியத் தமிழர்கள் விளங்குகிறார்கள்.
# யேர்மனியில் தமிழ் கல்வி

## வரலாறு

தமிழர்கள் அதிகமாகப் புலம்பெயரத் தொடங்கிய 1980 காலப் பகுதியிலேயே தமிழ் ஆர்வலர்களால் இதையொட்டிய செயற்பாடுகள் முன்னெடுக்கப் பெற்றன. ஆனாலும் அவர்களின் செயற்பாடுகள் ஓர் ஒருங்கிணைக்கப்பட்ட நிறுவனக்கட்டுப்பாட்டின் கீழ் இயங்காத காரணத்தால், குறித்த இலக்கை அடைய முடியாமலே இருந்தன. காலப்போக்கில் யேர்மன் வாழ் தமிழ்க்குழந்தைகளுக்கான தமிழ்மொழியின் அவசியம் பற்றிய சிந்தனை பல தமிழ் ஆர்வலர்களிடையே அலசப்பெற்றும், ஆராயப்பெற்றும் ஓர் ஆக்கபூர்வமான தீர்மானம் எடுக்கப்பெற்றது. இதன் பலனாக அனைத்துலக, யேர்மனியப் பொறுப்பாளர்களின் ஆலோசனைகளுடன் 1990இல் உலகத் தமிழர் இயக்கம் போன் நகரில் தொடங்கப் பெற்றது. உலகத் தமிழர் இயக்கத்தின் முக்கிய அங்கமாக தமிழ்க்கல்விப் பணி தொடங்கியது.  
அன்றைய காலப்பகுதியில் அமைப்பின் யேர்மனியப் பொறுப்பாளராகத் திகழ்ந்த மாவீரர் மேஜர் சுரேந்திரகுமார் அவர்களின் ஆலோசனைப்படி யேர்மனி, யூச்சன் நகரில் முதன்முதலில் தமிழ்ப்பாடசாலை, தமிழாலயம் என்ற பெயரில் தொடங்கப் பெற்றது. யூச்சன் நகரில் தமிழாலயம் ஆரம்பிக்கப் பெற்றதைத் தொடர்ந்து யேர்மனியின் பல நகரங்களிலும் போட்டி போட்டுக் கொண்டு பல தமிழ்ப்பாடசாலைகள், தமிழாலயம் என்ற பெயரில் உருவாகின. 10 ஆண்டுகளில் யேர்மனியில் 103 தமிழாலயங்கள் உருவெடுத்திருந்தன.
# யேர்மனியில் தமிழ் கல்வி

## கட்டமைப்பு

15 வருடங்களில் 130 தமிழாலயங்கள் 6000 மாணவர்களுடன் வளர்ந்து நின்றது. ஒவ்வொரு தமிழாலயமும் நிர்வாகி, உதவி நிர்வாகி, பெற்றோர் பிரதிநிதி (சார்பாளர்) என்ற கட்டமைப்புடன், ஓர் ஒழுங்குமுறையுடனேயே நடாத்தப்பெறுகிறது. தமிழாலயத்தில் முதலாம் வகுப்பிலிருந்து 11ம் வகுப்பு வரையான பிரிவுகளில் அந்தந்த வகுப்புகளுக்கு ஏற்ப தமிழ்மொழியும், சமூக/சுற்றாடற் கல்வியும், தமிழர்களின் கலை, பண்பாடுகளும் கற்பிக்கப் பெறுகின்றன. ஒவ்வொரு வருடமும் பரீட்சைகளும் நடாத்தப்பெற்று சான்றிதழ்களும் வளங்கப்படுகின்றன. இதனோடு தமிழ்த்திறன் போட்டியும் ஆண்டுதோறும் நடாத்தப்பெற்று சான்றிதழ்களும், பரிசுகளும் வழங்கப்பெறுகின்றன. தமிழ்த்திறன் போட்டியில் கட்டுரை எழுதுதல், மேடைப்பேச்சு என்பன நடைபெறுகின்றன.  
தமிழாலயங்களில் கற்பிக்கும் ஆசிரியர்கள் எந்தவித ஊதியத்தையும் எதிர்பார்க்காமலேயே இந்தப் பணியைச் செய்கிறார்கள். அவர்களுக்கான பயிற்சிப்பட்டறைகளும் உலகத் தமிழர் இயக்கக் கல்விப்பணியகத்தினால் ஒழுங்கு செய்யப்பெற்று முறைக்கு முறை பயிற்சிகள் கொடுக்கப்பெறுகின்றன.
# யேர்மனியில் தமிழ் கல்வி

## தமிழ்ப் பள்ளிகள்

யேர்மனியில் முதன்முதலாக 1990 இல் தமிழ்க்கோயில் தொடங்கப் பெற்றது. தற்சமயம் யேர்மனியில் 133 தமிழ்க்கோயில்கள் இயங்குகின்றன.  
- தமிழாலயம் ஆஃகன் (Aachen) (நவம்பர் 14, 2003 தொடங்கப் பெற்றது)
- தமிழாலயம் ஆலன் (Aalen) (மே 6, 2001 இல் தொடங்கப் பெற்றது)
- தமிழாலயம் ஆர்ன்சுபெர்கு (Arnsberg) (ஜனவரி 1, 1994 இல் தொடங்கப் பெற்றது)
- தமிழாலயம் ஔகிசுபெர்கு (Augsberg) (நவம்பர் 29, 1993 இல் தொடங்கப் பெற்றது)
- தமிழாலயம் பாக்னாங்கு (Backnang) (செப்டெம்பர் 21, 2002 இல் தொடங்கப் பெற்றது)
- தமிழாலயம் பெர்லின் (Berlin) (ஏப்ரல் 14, 1993 தொடங்கப் பெற்றது)
- தமிழாலயம் பிரேமன் (Bremen) (நவம்பர் 30, 1991 இல் தொடங்கப் பெற்றது)
- தமிழாலயம மன்ஃகைம் (Mannheim) (ஜனவரி 1, 1997 தொடங்கப் பெற்றது)
- தமிழாலயம் இசுட்டுட்கர்ட் (Stuttgart) (ஜனவரி 20, 1992 இல் தொடங்கப் பெற்றது)
# யேர்மனியில் தமிழ் கல்வி

## தமிழ்ப் பள்ளிகள்

### தமிழாலயக் கலைநிகழ்வுகள்

**1990ம் ஆண்டுக் காலப்பகுதியில் ஸ்ருட்கார்ட் தமிழாலயத்தினால் நடாத்தப்பெற்ற கலைநிகழ்வுகளில் சில**
# யேர்மனியில் தமிழ் கல்வி

## பல்கலைக்கழகத்தில் தமிழ்

- தமிழியல் மற்றும் இந்தியவியல் துறை - University of Cologne, Germany
# யேர்மனியில் தமிழ் கல்வி

## பேராசிரியர்கள்/ஆய்வாளர்கள்

- பேரா. Ulrike Niklas
# தென்னாபிரிக்காவில் தமிழ் கல்வி

இந்த கட்டுரை, தென்னாபிரிக்காவில் வாழும் தமிழர்களுக்கு தமிழ் கற்றுத் தரப்பட்டதைப் பற்றியது. இவர்கள் ஒன்றரை நூற்றாண்டுக்கு முன்பே தென்னாப்பிரிக்காவில் குடியேற்றப்பட்டனர்.
# தென்னாபிரிக்காவில் தமிழ் கல்வி

## வரலாறு

19-ஆம் நூற்றாண்டில் பிரித்தானிய காலனித்துவ அரசால் கொண்டுவரப்பட்ட இந்தியர்களில் பெரும்பான்மையானவர்கள் தமிழர் ஆவர். இவ்வாறு ஏறக் குறைய 1860 களில் இருந்து தென் ஆபிரிக்காவில் தமிழர்கள் வசித்து வருகிறார்கள். அச்சமயம் வந்தவர்களில் பலர் படிப்பறிவு பெற்று இருக்கவில்லை. மேலும் அடிமை போன்ற வாழ்க்கைச் சூழ்நிலையில் மொழியையும் பண்பாட்டையும் பேண வசதி இருக்கவில்லை.  
கட்டாய தொழிலில் இருந்து விடுதலை பெற்ற பின்னர் ஆபிரிக்கத் தமிழர்கள் தமிழ் மொழி மீது சற்றுக் கூடிய அக்கறை காட்டினார்கள். அச்சமயம் இந்தியாவில் இருந்து வந்திருந்த தமிழ்ப் பயணிகள் இதில் உதவினார்கள்.  
1915 ஆண்டு அளவில் பல்வேறு தனியார் தமிழ்ப் பள்ளிகள் நடால், டிரான்ஸ்வால், கேப் ஆகிய இடங்களில் தோன்றின. 1950 களில் ஆபிரிக்க வெள்ளை இனவாத அரசால் அமுல்படுத்தப்பட்ட Group Areas Act தமிழர்களின் மொழிப் பண்பாட்டு பேணலுக்கு கெடுதலாக அமைந்தது.
1985 ஆம் ஆண்டு தென் ஆபிரிக்காவில் இந்திய மொழிகள் கற்பதற்கான அதிகார பூர்வ ஆதரவு கிடைத்தது. இது இந்தியர்கள் தென் ஆபிரிக்கா வந்து 150 ஆண்டுகளுக்குப் பின்னர் ஆகும். எனினும் தமிழ் மொழியை கற்காத, பேசாத ஒரு தமிழ்த் தலைமுறை உருவாகி விட்டு இருந்தது. இதனால் இந்த தமிழ்ப் பள்ளிகளுக்கு போதிய மாணவர்கள் சேரவில்லை. இதனால் குவாசூலு- நடால் பல்கலைக்கழகத்தில் இருந்த தமிழ்த் துறையும் பூட்டப்பட்டது.
# தென்னாபிரிக்காவில் தமிழ் கல்வி

## தற்கால நிலை

2014-ஆம் ஆண்டில், தமிழ் உள்ளிட்ட ஐந்து இந்திய மொழிகளை அரசுப் பள்ளிகளில் கற்பிக்க வாய்ப்பளித்தது தென்னாப்பிரிக்க அரசு. இதற்கு முன்னர், 1994 ஆம் ஆண்டு வரை அரசுப் பள்ளிகளில் இவை கற்பிக்கப்பட்டிருந்தன என்பது குறிப்பிடத்தக்கது. அரசப் பாடத்திட்டத்தை பின்பற்றாத பள்ளிகளிலும் இந்த மொழிகள் கற்பிக்கப்பட்டன. தற்போது மீண்டும் அரசுப் பள்ளிகளில் அரசப் பாடத்திட்டத்துக்கு ஏற்ப கற்பிக்கப்படுகின்றன. குவாசூலு- நடால் பகுதியில் மட்டும் இந்த மொழிகளை பள்ளிகளில் கற்பிக்க ஏற்பாடு செய்யப்பட்டுள்ளது. தமிழை படிக்க விரும்பும் மாணவர்கள், மூன்றாவது மொழிப் பாடமாக தேர்ந்தெடுத்துப் படிக்கலாம்.
# மெரில் ஸ்ட்ரீப்

**மெரில் லூயி ஸ்ட்ரீப்** (ஆங்கிலம்: *Meryl Louise Streep*, பிறப்பு: 22 ஜூன் 1949) அமெரிக்காவைச் சேர்ந்த ஒரு சிறந்த நடிகை. இவர் நாடகம், தொலைக்காட்சி மற்றும் திரைப்படம் ஆகிய ஊடங்களில் நடித்துள்ளார். மெரில் ஸ்ட்ரீப் பலராலும் நவீன யுகத்தின் தலை சிறந்த நடிகர்களில் ஒருவராக கருதப்படுகிறார்.  
1971-ம் ஆண்டு நாடகத் துறையில் அறிமுகமான ஸ்ட்ரீப், ஆறு ஆண்டுகளுக்கு பின்னர் 1977-ல் தொலைக்காட்சி நிகழ்ச்சிகள் மற்றும் திரைப்படங்கள் ஆகியவற்றில் நடிக்கத் தொடங்கினார். இவருடைய முதல் திரைப்படம் 1977 இல் இல் வெளியான "ஜூலியா". இதற்குப் பின்னர் இவர் நடித்த 'தி டீர் ஹன்டர்' (*The Deer Hunter*), 'கிரேமர் எதிர் கிரேமர்'(*Kramer vs Kramer*) போன்ற திரைப்படங்கள் வணிகரீதியாகவும், விமர்சகர்களிடேயும் மிகுந்த வரவேற்பைப் பெற்றன. முதன் முதலாக 'தி டீர் ஹன்டர்' படத்திற்காக ஆஸ்கார் விருதுக்கு பரிந்துரைக்கப்பட்ட இவர், 'க்ரேமர் வெஸ் க்ரேமர்' படத்துக்கு அவ்விருதைப் பெற்றார். பின்னர், 1982-ல் அவருக்கு 'சோப்பீஸ் சாய்ஸ்' (*Sophie's Choice*) படத்திற்காக இரண்டாவது ஆஸ்கார் விருது அளிக்கப்பட்டது.2012ஆம் ஆண்டில் *த அயர்ன் லேடி* என்ற திரைபடத்திற்காக மூன்றாவது ஆசுகார் விருது பெற்றார்.
# இணையத்தில் தமிழ் வலைப்பூக்கள் (நூல்)

இணையத்தில் தமிழ் வலைப்பூக்கள் எனும் இந்த நூல் சர்வதேசப் புத்தகக் குறியீட்டு எண் கொண்டு 96 பக்கங்களுடன் வெளியிடப்பட்டுள்ளது.
# இணையத்தில் தமிழ் வலைப்பூக்கள் (நூல்)

## நூலாசிரியர்

நூலாசிரியர் முனைவர்.துரை மணிகண்டன் தமிழில் முனைவர் பட்டம் பெற்றவர். இவர் திருச்சிராப்பள்ளி, லால்குடி, பாரதிதாசன் பல்கலைக்கழக உறுப்புக் கல்லூரியான டாக்டர் கலைஞர் கலை அறிவியல் கல்லூரியில் தமிழ்த்துறையில் கவுரவ உதவிப் பேராசிரியராகப் பணியாற்றி வருகிறார். இவர் "இணையமும் தமிழும்" எனும் பெயரில் ஏற்கனவே ஒரு நூலை எழுதியிருக்கிறார்.
# இணையத்தில் தமிழ் வலைப்பூக்கள் (நூல்)

## அணிந்துரை

திருச்சிராப்பள்ளி, பாரதிதாசன் பல்கலைக்கழகத்தில் சிறப்புநிலைப் பேராசிரியராகப் பணியாற்றும் முனைவர் இராதா செல்லப்பன் இந்நூலுக்கு அணிந்துரை வழங்கியிருக்கிறார்.
# இணையத்தில் தமிழ் வலைப்பூக்கள் (நூல்)

## வாழ்த்துரை

புதுக்கோட்டை மாட்சிமை தங்கிய மன்னர் கல்லூரி (தன்னாட்சி)யின் தமிழ்த்துறை பேருரையாளர் முனைவர்.மு.பழனியப்பன் வாழ்த்துரை வழங்கியிருக்கிறார்.
# இணையத்தில் தமிழ் வலைப்பூக்கள் (நூல்)

## பொருளடக்கம்

இந்நூலில்  
1. வலைப்பூ -ஓர் அறிமுகம்
1. வலைப்பூக்களின் வகைப்பாடுகள்
1. இலக்கியம் சார்ந்த வலைப்பூக்கள்
1. பக்தி, ஆன்மீகம் சார்ந்த வலைப்பூக்கள்
1. அறிவியல் (கணிப்பொறி) வலைப்பூக்கள்
1. பொதுவான (பல்சுவை) வலைப்பூக்கள்
1. வலைப்பூவை உருவாக்கும் முறை
1. எழுத்துருவைப் பதிவிறக்கம் செய்தல்
1. வலைப்பதிவுகளின் திரட்டிகள்
1. வலைப்பூவின் நன்மைகள்  
எனும் 10 தலைப்புகளில் தமிழ் வலைப்பூக்கள் குறித்த தகவல்கள் தரப்பட்டுள்ளன.
# இணையத்தில் தமிழ் வலைப்பூக்கள் (நூல்)

## பரிசு

- இந்நூல் திருச்சிராப்பள்ளி, முத்தமிழ்க் கலைப் பண்பாட்டு மையம் வழங்கும் **படைப்பியல் பட்டயம்-2010 சான்றிதழ்** மற்றும் ரூ 5000/- ரொக்கப் பரிசும் பெற்றிருக்கிறது.
# அக்பர்நாமா

வசம் அபுல் ஃபசல் அளிக்கிறார்.]]
**அக்பர்நாமா** என்பது பேரரசர் அக்பர் வாழ்க்கையைக் கூறும் நூல் ஆகும். இதை இயற்றியவர் அபுல் ஃபசல் ஆவார். இந்நூல் பாரசீக மொழியில் எழுதப்பட்டுள்ளது. இதில் இரண்டு பெரும் பாகங்கள் உள்ளன. அயினி அக்பரி இதன் மூன்றாம் பாகமாகும். அக்பர்நாமாவில் மொகலாய வம்சத்தைத் தோற்றுவித்த தைமூர் முதல் அக்பர் வரையிலான 300 ஆண்டு வம்சாவளி குறிப்பிடப்பட்டுள்ளது. 1602 ஆம் ஆண்டு வரை இது எழுதப்பட்டிருக்கிறது.
# அபுல் ஃபசல்

வை அக்பர் வசம் அபுல் ஃபசல் அளிக்கிறார், Mughal miniature]]
**அபுல் ஃபசல்** (*Abu'l Fazl ibn Mubarak*, பாரசீக மொழி: ابو الفضل, ஜனவரி 14, 1551 - ஆகஸ்ட் 12, 1602) பேரரசர் அக்பர் அவையிலிருந்த அரசியல் ஆலோசகர்கள் ஒண்மணிகளுள் (நவரத்தினங்கள், Nine Jewels) ஒருவர். இவரின் தந்தையார் ஷேக் முபாரக். இவரது சகோதரர் புகழ் பெற்ற பாரசீகக் கவிஞர் அபுல் ஃபைஸி.  
1574 ஆம் ஆண்டு அக்பரின் அரசவையில் சேர்ந்தார். அது முதல் இவர் பேரரசர் அக்பரின் நம்பிக்கைக்குரிய மிக நெருங்கிய நண்பராக தன் இறுதிநாள் வரை இருந்தார். இவர் அக்பரின் வாழ்க்கை வரலாறு, ஆட்சி முறை, அக்கால இலக்கிய சமயத் தத்துவங்கள் குறித்து மூன்று பாகங்கள் கொண்ட நூலை எழுதினார். முதல் இரண்டு பாகங்கள் அக்பர் நாமா என்ற பெயரிலும் மூன்றாவது பாகம் அயினி அக்பரி என்ற பெயரிலும் அழைக்கப்படுகிறது.  
அக்பரின் மகன் சலீம் (ஜஹாங்கீர்) அரியணை ஏறுவதை ஃபசல் எதிர்த்ததாகத் தெரிகிறது. அத்தோடு இளவரசன் சலீமுக்கு அபுல் ஃபசலின் செல்வாக்கு கண்ணில் கிடந்த துரும்பாக உறுத்தியது. துரும்பை அகற்றத் திட்டமிட்ட சலீம் பீ(வீ)ர்சிங்க் என்பவனைக் கொண்டு 1602 ஆம் ஆண்டு இவர் அரசுமுறைப் பயணமாக ஆக்ரா நோக்கிச் சென்று கொண்டிருக்கும் போது அவரது தலையைத் துண்டிக்கச் செய்தான். வெட்டப்பட்ட அவரது தலை அலகாபாத்தில் இருந்த சலீமிடம் அனுப்பப்பட்டது.
# மாயவநாதன்

**மாயவநாதன்** தமிழ்த் திரைப்படப் பாடலாசிரியர் ஆவார்.
# மாயவநாதன்

## இயற்றிய சில பாடல்கள்

- தண்ணிலவு தேனிறைக்க (படித்தால் மட்டும் போதுமா, 1962)
- நித்தம் நித்தம் (பந்த பாசம்)
- தனக்கு தனக்கு (மகிழம்பூ)
- என்ன கொடுப்பாய் (தொழிலாளி)
- அந்தி வெயில் (பூம்புகார்)
- கவலைகள் கிடக்கட்டும் (பந்த பாசம்)
- சித்திரப்பூவிழி வாசலிலே (இதயத்தில் நீ)
# ஐக்கிய அமெரிக்காவில் தமிழ்க் கல்வி

**ஐக்கிய அமெரிக்காவில் தமிழ் கல்வி** என்பது ஐக்கிய அமெரிக்காவில் தமிழ் மொழியைக் கற்ற இருக்கும் வழிமுறைகள், தமிழ் கல்வியின் நிலைமை என்பவற்றைப் பற்றியது. அமெரிக்காவில் சில பல்கலைக்கழகங்களில் தமிழ் மொழி, தமிழியல் பாடங்கள் உண்டு. ஒரு பல்கலைக்கழகத்தில் தமிழ் இருக்கை ஒன்றும் உள்ளது. பல தன்னார்வலர்களும் தமிழ் வகுப்புக்களை நடத்துகிறார்கள்.
# ஐக்கிய அமெரிக்காவில் தமிழ்க் கல்வி

## அமெரிக்கத் தமிழ்/தமிழியல் பேராசிரியர்கள்/ஆய்வாளர்கள்

- பேரா. Sascha Ebeling - சிக்காகோ பல்கலைக்கழகம்
- பேரா. ஜோர்ஜ் எல். ஹார்ட் - கலிபோர்னியா பல்கலைக்கழகம் (பெர்க்லி) - புறநானூறு
- பேரா. Dennis McGilvray - University of Colorado at Boulder - கிழக்கிலங்கைத் தமிழர் இன அடையாளம்
- Kitana Ananda -
# ஐக்கிய அமெரிக்காவில் தமிழ்க் கல்வி

## தமிழ்ப் பள்ளிகள்

### அட்லாண்டா

அட்லாண்டாவில், ஜியார்ஜியா அங்கீகாரக் குழுவின் ஏற்பு பெற்ற சில தமிழ்ப் பள்ளிகள் இயங்குகின்றன. இவை கலிஃபோர்னியா தமிழ் அக்காதமியின் பாடத்திட்டத்தை பயன்படுத்துகின்றன. இவற்றில் சில நூறு மாணவர்கள் பயில்கின்றனர்.
- பாரதி தமிழ்ப் பள்ளி, ரிவர்டேல்
- ஆல்ஃபரெட்டா தமிழ்ப் பள்ளி,
- லில்பர்ன் தமிழ்ப் பள்ளி
- மரியெட்டா தமிழ்ப் பள்ளி
- தமிழ் அருவி கலைக் கூடம்
# பிரித்தானியாவில் தமிழ் கல்வி

**பிரித்தானியாவில் தமிழ் கல்வி** பல வகுப்பு நிலைகளிலும், பல்கலைக்கழகங்களிலும் உண்டு.
# பிரித்தானியாவில் தமிழ் கல்வி

## பாடசாலைகள்

- லண்டன் தமிழ் மொழி, கலாச்சாரப் பள்ளி
# பிரித்தானியாவில் தமிழ் கல்வி

## பல்கலைக்கழகங்கள்

- இலண்டன் பல்கலைக்கழகத் தமிழ் வகுப்புகள் -
# பிரித்தானியாவில் தமிழ் கல்வி

## அமைப்புகள்

- மேற்குநாட்டு தமிழ்ப் பாடசாலைகள் ஒன்றியம்
# பிரித்தானியாவில் தமிழ் கல்வி

## பாட நூல்கள்

- தமிழறிவு